স্থানীয় ও পুলিশ সূত্রে জানা যায়, নম্বরবিহীন এ্যাপাচি একটি মোটরসাইকেল নিয়ে ওই তিন সন্ত্রাসী ইন্দারজানী বাজারের পূর্বপাশে একটি কাঁঠাল গাছের নিচে ওঁৎপেতে ছিল। রাত সোয়া ১০টার দিকে ওই চেয়ারম্যান বাজার থেকে পায়ে হেঁটে বাড়ি রওনা হলে মোটরসাইকেলে অবস্থানে থাকা ওই তিনজন চেয়ারম্যানকে লক্ষ্য করে গুলি ছুঁড়ে। চেয়ারম্যান বিষয়টি টের পেয়ে দৌঁড় দিলে গুলিটি লক্ষ্যভ্রষ্ট হয়ে যায়। পরে চেয়ারম্যানের চিৎকার শুনে আশপাশের দোকান থেকে লোকজন ছুটে আসে। ওই সময় মোটরসাইকেল আরোহী ওই তিন সন্ত্রাসী দ্রুত পালিয়ে যায়। খবর ছড়িয়ে পড়লে ওই তিন সন্ত্রাসীকে মোটরসাইকেলসহ সখীপুর ও ঘাটাইল উপজেলার সীমান্তবর্তী রামদেবপুর এলাকায় সড়কে গাছ ফেলে তাদেরকে আটক করে এলাকাবাসী। পরে খবর পেয়ে ঘাটাইলের রামদেবপুর ফাঁড়ির পুলিশ ও সখীপুর থানার পুলিশ ওই তিন সন্ত্রাসীকে গ্রেফতার করে গতকাল শনিবার ভোর পাঁচটার দিকে সখীপুর থানায় নিয়ে আসে।